
	XI skyrius.  Pavyzdinės sąskaitų formos



 SUTARTIS Nr.  _____ 

2025 metų ______ mėnesio_____ diena
Kalvarija

Kalvarijos savivaldybės administracija, juridinio asmens kodas 188751268, kurios registruota buveinė yra Laisvės g. 2, Kalvarija, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus, (toliau – Užsakovas), ir
(tiekėjas), juridinio asmens kodas (nurodomas kodas), kurio registruota buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), (toliau – Rangovas), 
(jei tai ūkio subjektų grupė –atitinkami duomenys apie kiekvieną partnerį)
toliau kartu vadinami „Šalimis“, o kiekvienas atskirai – „Šalimi“, sudarė šią  statybos rangos sutartį (toliau – Sutartis) ir susitarė dėl toliau išvardintų sąlygų.

I. SUTARTIES OBJEKTAS

1. Šia Sutartimi Rangovas įsipareigoja atlikti Kalvarijos savivaldybės vietinės reikšmės kelių ir gatvių priežiūros ir paprastojo remonto darbai, vykdomi pagal nupirktus vienetinius įkainius (toliau – Darbai).
            Užsakovas įsipareigoja priimti Darbų rezultatą ir sumokėti už faktiškai atliktus Darbus pagal Rangovo pasiūlymą.
II. SUTARTIES ŠALIŲ ĮSIPAREIGOJIMAI
2.1. Rangovas įsipareigoja:
2.1.1. teikiamus darbus atlikti kokybiškai, laikydamasis esamų normų ir taisyklių, standartų;
2.1.2. savarankiškai apsirūpinti darbų atlikimui reikalingais materialiniais ištekliais, atsakyti už blogą medžiagų kokybę;
2.1.3. prižiūrėti taisomą (remontuojamą) kelio ruožą, apvažiavimo ir privažiavimo kelius, jeigu jais vyksta autotransporto eismas;
2.1.4. garantuoti objekte darbo saugumą, priešgaisrinę saugą, aplinkos ekologinę apsaugą, apstatymą kelio ženklais;
2.1.5. kokybiškai atlikęs darbus, pateikti Užsakovui darbų atlikimo aktą bei sąskaitą- faktūrą;
2.1.6. Užsakovo nurodytu laiku nepašalinęs defektų, nustatytų per garantinį laiką, atlygina Užsakovo išlaidas, patirtas šalinant defektus;
2.2. Užsakovas įsipareigoja:
2.2.1. sumokėti Rangovui už faktiškai atliktus darbus, su sąlyga, kad darbai atlikti tinkamai;
2.2.2. nustatęs esminius nukrypimus nuo sutarties sąlygų ar kitokius esminius darbų trūkumus, turi teisę nutraukti su Rangovu sutartį ir reikalauti atlyginti patirtus nuostolius. Nepagrįstai uždelsęs atsiskaityti už atliktus darbus nustatytuoju laiku, moka Rangovui 0,02% pradinės neapmokėtų darbų kainos dydžio delspinigius už kiekvieną uždelstą dieną.
[bookmark: OLE_LINK1]2.3. Esminiais Sutarties pažeidimais laikomi Lietuvos Respublikos civiliniame kodekse numatyti ir šie Sutarties pažeidimai:
2.3.1. jeigu darbai yra suteikti netinkamai ir (ar) nekokybiškai ir (ar) neatitinka sutartyje ir (ar) techninėje specifikacijoje numatytų reikalavimų ir Rangovas neištaiso darbų vykdymo trūkumų per Užsakovo nurodytą (-us) terminą (-us);
2.3.2. jeigu Rangovas ilgiau kaip 10 dienų iš eilės nuo užsakymo pateikimo dienos vėluoja pradėti darbus, nurodytus techninėje specifikacijoje ir užsakyme, dėl Rangovo kaltės;
2.3.3. jeigu Rangovas dėl savo kaltės negali ir (arba) atsisako vykdyti sutartyje numatytus įsipareigojimus ar bet kurią jų dalį, nepriklausomi nuo tokios dalies vertės;
[bookmark: _Hlk57206508][bookmark: _Hlk57206575]2.3.4. jeigu Rangovas be šalių rašytinio susitarimo padidina sutarties įkainius ir nevykdo prisiimtų įsipareigojimų už sutartyje nustatytus įkainius;
2.3.5. jeigu Rangovas nepateikia pratęsto sutarties užtikrinimo sutartyje nurodyta tvarka (išskyrus pirminį sutarties užtikrinimą).

III. SUTARTIES KAINA
               3. Pradinės Sutarties vertė – 1 900 826,45 Eur ( vienas milijonas devyni šimtai tūkstančių aštuoni šimtai dvidešimt šeši eurai ir keturiasdešimt penki centai) be PVM. PVM sudaro 399 173,55 (trys šimtai devyniasdešimt devyni tūkstančiai šimtas septyniasdešimt trys eurai ir penkiasdešimt penki centai). Sutarties kaina yra 2 300 000,00 (du milijonai trys šimtai tūkstančių eurų) su PVM. Šioje sutartyje pradinės sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų paslaugų įsigijimui Tiekėjo pasiūlyme nurodytais įkainiais be PVM. Į Sutarties kainą įeina darbo jėgos, mechanizmų ir medžiagų kaina, mokesčiai.
             4. Sutarčiai taikoma fiksuoto įkainio kainodara.
	    5. Bet koks kiekis, kuris gali būti nustatytas įkainotų veiklų sąraše ir/ar techninėje specifikacijoje (paprastojo remonto apraše),– yra orientacinis (projektinis) ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu.
              6. Sutarties įkainiai gali būti peržiūrimi (keičiami) kai teisės aktais yra pakeičiamas Sutartyje nurodytiems Darbams taikomas pridėtinės vertės mokestis. Šiuo atveju Darbų kaina (įkainiai) gali būti koreguojama bet kuriuo Sutarties galiojimo metu proporcingai pasikeitusiam pridėtinės vertės mokesčio tarifui. Perskaičiuota Darbų kaina (įkainiai) įforminama Šalių papildomu susitarimu, kuris yra šios Sutarties neatskiriama dalis. Papildomas susitarimas sudaromas ne vėliau kaip per 10 dienų nuo teisės akto, kuriuo keičiamas pridėtinės vertės mokesčio dydis, įsigaliojimo dienos. Perskaičiuotas pridėtinės vertės mokestis taikomas tik atliktiems Darbams po pridėtinės vertės mokesčio dydžio pasikeitimo. 
               7. Į Sutarties įkainį įtrauktas visas už Darbų atlikimą numatytas užmokestis ir Rangovas neturi teisės reikalauti padengti jokių išlaidų, viršijančių Darbų kainą.
               8. Pagal 26 punktą įforminus pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
1. pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma: 
· pritaikant Sutartyje nurodytų darbų įkainius, arba
· išskaičiuojant kainos dalį iš Sutartyje numatyto įkainio, arba
· pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas.
1. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtines, statybvietės, pelno) išlaidas pagal Metodikos[footnoteRef:1] priedo „Tiesioginių ir netiesioginių išlaidų apskaičiavimo taisyklės“ nuostatas. [1:   Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtinta Kainodaros taisyklių nustatymo metodika (toliau – Metodika). ] 


IV. SUTARTIES GALIOJIMAS IR DARBŲ ATLIKIMO TERMINAI

9. [bookmark: _Hlk212107767]Sutartis įsigalioja, kai tiekėjas pateikia Perkančiajai organizacijai sutarties įvykdymo užtikrinimą, ir galioja, kol Perkančioji organizacija nuperka Darbų už pradinės sutarties vertę, bet ne ilgiau kaip 37 (trisdešimt septynis) mėn. arba kol šalys sutaria ją nutraukti, arba kol sutarties galiojimas pasibaigia (visiškai įvykdomi įsipareigojimai), nutraukiama įstatymu ar sutartyje nustatytais atvejais.
Sutarties terminą sudaro: Darbų atlikimo terminas 36 mėn. bei apmokėjimo už atliktus Darbus terminas – 30 kalendorinių dienų.

           10. Kelių priežiūros ir paprastojo remonto darbus Rangovas pradeda vykdyti nuo užsakymo pateikimo dienos per 2 kalendorines dienas. Kelių priežiūros ir remonto darbus užsako el. paštu Ūkio skyriaus vedėjas ar Ūkio skyriaus vyriausiasis specialistas pagal pareigybę. Nevykdant kelių priežiūros ir paprastojo remonto darbų taikomas 2.2.2. punkte numatytos sąlygos.
              11. Už faktiškai atliktus Darbus Užsakovas apmoka Rangovui pagal gautus ir šalių tarpusavyje suderintus atsiskaitymo dokumentus (pažymas apie atliktus Darbus, PVM sąskaitas faktūras), per 5 darbo dienas nuo lėšų gavimo iš Lietuvos automobilių kelių direkcijos prie Susisiekimo ministerijos ar kitų institucijų, bet ne vėliau kaip per 60 (šešiasdešimt) kalendorinių dienų nuo Rangovo PVM sąskaitos faktūros gavimo dienos. Rangovas Sąskaitą faktūrą privalo pateikti naudodamasis informacinės sistemos SABIS priemonėmis.
             12. Pasirašyti darbų priėmimo perdavimo aktus turi teisę Kalvarijos savivaldybės seniūnijos seniūnai, o sąskaitas faktūras ir formą F3 Kalvarijos savivaldybės Ūkio skyriaus vedėjas. 
              13. Užsakovas turi teisę sulaikyti mokėjimus už atliktus darbus, jeigu dėl Rangovo kaltės nepašalinti anksčiau nurodyti pateiktų darbų defektai.
              14. Sutarties galiojimo metu pasikeitus PVM taikymą reglamentuojantiems teisės aktams, Likutinei Sutarties daliai bus taikoma naujas PVM tarifas, Sutarties kaina be PVM dėl mokesčio pokyčio nebus keičiama, tai yra, Užsakovas mokės Rangovui už tinkamai pagal sutartį suteiktus darbus, kuri bus lygi sumai, gautai prie sutartyje nurodytos sutarties kainos pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.
             15. Sutartyje nustatyti įkainiai (1 priedas) gali būti perskaičiuojami bet kurios iš šalių rašytiniu prašymu ne anksčiau nei po 6 mėnesių po sutarties įsigaliojimo ir po to sutarties įkainiai gali būti peržiūrimi ne dažniau negu kas 6 mėnesius, atsižvelgiant į kainų lygio pokyčius, kuriuos skelbia Valstybinė duomenų agentūra prie Lietuvos Respublikos Vyriausybės. Sutarties įkainiai perskaičiuojami tuo atveju, jeigu darbų kainų pokytis – kas mėnesį skelbiamas Statybos sąnaudų elementų kainų indekso pokytis statinių pagal tipą klasifikatoriuje pasirikus inžinerinių statinių pogrupį keliai ir gatvės, (toliau vadinama Indeksu), reikšmė pakinta daugiau kaip 0,05 per bet kurį darbų vykdymo laikotarpį. Sutarties įkainių perskaičiavimas įforminamas kaip papildomas susitarimas ir tampa neatsiejama sudaryto susitarimo dalimi.
16. Peržiūros momentas yra šalies prašymo kitai šaliai peržiūrėti sutarties įkainius gavimo diena.
17. Sutarties įkainiai perskaičiuojami dėl Indekso pokyčio, sutarties įkainį padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
Kur:	
K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje;
Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Pirkime termino pabaigos diena, pabaiga ne vėlesnė, negu paskutiniojo atliktų darbų akto pagal Sutartį sudarymo diena.
18. Šalys privalo sudaryti susitarimą dėl sutarties įkainių perskaičiavimo per 10 darbo dienų nuo šalies prašymo kitai šaliai perskaičiuoti įkainius pateikimo dienos.
[bookmark: _Hlk92369253]19. Po to, kai šalys sudaro susitarimą dėl sutarties įkainių perskaičiavimo, perskaičiuoti įkainiai taikomi darbams, kurie yra įtraukiami į atliktų darbų aktus (kaip per ataskaitinį laikotarpį atlikti darbai), Rangovo pateikiamus po šalies prašymo kitai šaliai perskaičiuoti sutarties įkainius pateikimo. Jeigu dėl susitarimo sudarymui reikalingo laiko gali vėluoti atliktų darbų aktų pateikimas, Rangovas turi teisę arba (a) pateikti atliktų darbų aktą su neperskaičiuotais įkainiais ir perskaičiavimą atlikti kitame atliktų darbų akte, arba (b) sustabdyti atliktų darbų akto pateikimą iki bus perskaičiuoti įkainiai.
20. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas. 
21. Jeigu darbai vėluoja dėl priežasčių, dėl kurių Rangovas neįgyja teisės į darbų terminų pratęsimą, uždelstų darbų įkainiai neperskaičiuojami dėl kainų lygio kilimo, bet turi būti perskaičiuojami dėl kainų lygio kritimo.
               22. Po atliktų Darbų akto pasirašymo, ne vėliau kaip per 3 (tris) darbo dienas Rangovas pateikia Užsakovui PVM sąskaitą faktūrą už faktiškai atliktus Darbus. 
              23. Vykdant Sutartį, sąskaitą faktūrą teikti tik elektroniniu būdu:
              24. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis. Kaip nustatyta Lietuvos Respublikos Vyriausybės nutarime, siekiama užtikrinti, kad viešojo sektoriaus subjektams ir kitoms perkančiosioms organizacijoms teikiamos sąskaitos atitiktų Europos elektroninių sąskaitų faktūrų (e-Invoicing) standartą, elektroninės sąskaitos faktūros gali būti teikiamos tik naudojantis sistema SABIS. Išskyrus VPĮ 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
             25. Užsakovas už Darbus Rangovui atsiskaito mokėjimo pavedimu į Rangovo nurodytą banko sąskaitą. Apmokėjimas laikomas įvykdytu, kai pinigai patenka į Rangovo nurodytą sąskaitą.

V. PAKEITIMAI
   26. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena.
   27. Rangovui mokėtinos sumos už Statybos darbus gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiamo statybos sąnaudų elementų kainų indekso, labiausiai atitinkančio objekto rūšį, reikšmė pakinta daugiau kaip 0,05 per bet kurį Darbų vykdymo laikotarpį. Nurodyti indeksai, toliau kiekvienas atskirai vadinami Indeksu.
  28. Statybos sąnaudų kainų indekso nustatymo šaltinis: Valstybės duomenų agentūros svetainėje http://osp.stat.gov.lt/ pasirenkant Visa duomenų bazė/Ūkis ir finansai (makroekonomika)/Kainų indeksai, pokyčiai ir kainos/Rodiklių duomenų bazė/ Statybos sąnaudų elementų kainų indeksai (SSKI), kainų pokyčiai ir svoriai/Pastatų remonto sąnaudų elementų kainų indeksai/Pastatų remonto sąnaudų elementų kainų indeksai (2015 m. – 100).
 29. Po to, kai Šalys sudaro Susitarimą dėl kainos (įkainių) perskaičiavimo, perskaičiuotoji kaina (įkainiai) taikoma Statybos darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą (įkainius) pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai).
 30. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
 31.  Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).
 32. Susitarimai dėl peržiūros ir kiekio (apimties) turi būti įforminti raštu, pagrįsti dokumentais, šalių suderinti ir laikomi sudėtine Sutarties dalimi.
 33. Užsakovas šiame skyriuje nustatytomis sąlygomis gali nurodyti daryti Pakeitimus. Pakeitimai gali apimti:
33.1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus;
33.2.  bet kurio atskiro Darbo atsisakymą arba Darbo apimties sumažinimą;
33.3. Darbo kokybės ar kitų bet kurio atskiro Darbo savybių pakitimus;
33.4. bet kurį papildomą Darbą, Įrangą, Medžiagas.
Pakeitimas pagrindžiamas dokumentais (pvz. defektiniu (pakeitimų) aktu, brėžiniais ar kitais dokumentais), kurie turi būti patvirtinti Rangovo bei raštu suderinti su Užsakovu.
Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių nustatymo pagrindimą ir skaičiavimą (vadovaujantis 6.1 punktu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi.
Jeigu Pakeitimas atliekamas kitais, negu apibrėžti šiame skyriuje, atvejais, tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal Lietuvos Respublikos viešųjų pirkimų įstatymo reikalavimus.
 34. Į Darbų kainą įeina Rangovo atlikto darbo atlyginimas ir jo turėtų išlaidų kompensavimas.
 35. už Darbus, kuriuos Rangovas atlieka savarankiškai, be Užsakovo leidimo, nukrypdamas nuo Sutarties, neatlyginama. Užsakovui pareikalavus, Rangovas privalo, per Užsakovo nurodytą terminą pašalinti be Užsakovo leidimo atliktus Darbus, priešingu atveju tai atlieka Užsakovas Rangovo sąskaita.
  36. kai Rangovo faktinės išlaidos yra mažesnės negu buvo numatyta, nustatant atliekamų Darbų kainą, Rangovui išlieka teisė gauti atlyginimą, numatytą Sutartyje, jeigu Užsakovas neįrodo, kad ekonomija turėjo neigiamos įtakos Sutartyje numatytai darbo kokybei.
         37. Pakeitimai gali būti atliekami neatsižvelgiant į jų vertę ir aplinkybes, jeigu:
         37.1. Pasirinkimo galimybės (opcionas), įskaitant kiekių, apimties, objekto pakeitimą, iš anksto buvo aiškiai, tiksliai ir nedviprasmiškai suformuluotos pirkimo dokumentuose, nurodyta pasirinkimo galimybių (opciono) apimtis, pobūdis ir aplinkybės, kuriomis tai gali būti atliekama, ir iš esmės nesikeičia Darbų pobūdis; arba 
         37.2. Pakeitimas nėra esminis, t. y. juo nepakeičiamas Darbų bendrasis pobūdis. Pakeitimas laikomas esminiu, kai dėl jo:
0. pakeičiama pradinio pirkimo procedūros konkurencinė padėtis (kiti priimti kandidatai, kitas priimtas dalyvių pasiūlymas, sudominta daugiau tiekėjų), arba 
0. pakeičiama ekonominė pusiausvyra Rangovo naudai, arba 
0. labai padidėja Darbų apimtis.
38. Pakeitimai, kurių vertė neviršija 50 procentų, gali būti atliekami šiomis aplinkybėmis: 
38.1. prireikia papildomų Darbų, paslaugų ar prekių, kurie tapo būtini Darbams užbaigti, tačiau nebuvo įtraukti į pradinį pirkimą, o Rangovo pakeitimas negalimas dėl ekonominių ar techninių priežasčių ir Užsakovui sukeltų didelių nepatogumų ar nemažą išlaidų dubliavimą; arba 
38.2. būtinybė atsirado dėl aplinkybių, kurių protingas ir apdairus Užsakovas negalėjo numatyti, ir iš esmės nesikeičia Darbų pobūdis. 
Nenumatytos aplinkybės reiškia aplinkybes, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam sutarties skyrimui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą rengiantis sutarties skyrimui panaudotų išteklių ir numatomos jos vertės santykį.
39. Pakeitimai, kurių bendra atskirų Pakeitimų pagal šį punktą vertė neviršija 15 procentų Pradinės sutarties vertės, gali būti atliekami neatsižvelgiant į aplinkybes, jeigu iš esmės nesikeičia Darbų pobūdis.
40. Atliktų darbų aktai turi atitikti pagal Užsakovo nurodymą atliktus Darbų vykdymo pakeitimus.
41. Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos techninėje užduotyje, gali būti keičiamos tik Užsakovo sutikimu tiek, kiek toks keitimas neprieštarauja techninės užduoties reikalavimams. Tokie keitimai Pakeitimu nelaikomi.
42. Jeigu bet kuris statybos dalyvis Darbų vykdymo metu sužino apie techninėje užduotyje esančią klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti Pakeitimą.
43. Jeigu Rangovas, vykdydamas Darbus, susiduria su sąlygomis statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 5 dienas pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti Darbus laiku ir (arba) turi papildomų išlaidų, tai Rangovas turi teisę reikalauti Darbų atlikimo termino pratęsimo ir tokių papildomų išlaidų apmokėjimo, kurie jam priklausytų, jeigu jis būtų nedelsdamas pranešęs.

VI. SUTARTIES ĮVYKDYMO UŽTIKRINIMAS
 44. Sutartis įsigalioja, kai Rangovas pateikia Sutarties įvykdymo užtikrinimą patvirtinančius dokumentus. Sutarties įvykdymo užtikrinimas pateikiamas Sutarties valiuta ar kita Užsakovui priimtina laisvai konvertuojama valiuta.
 45. Sutarties įvykdymas užtikrinamas banko garantija arba draudimo bendrovės laidavimu. Pasirašius Sutartį, Rangovas ne vėliau kaip per 5 (penkias) darbo dienas nuo Sutarties pasirašymo dienos Užsakovui pateikia Lietuvos Respublikoje ar užsienyje registruoto banko garantiją arba draudimo bendrovės laidavimo raštą (pateikiant jį su tinkamai patvirtinta laidavimo draudimo liudijimo kopija ir apmokėjimą patvirtinančiu dokumentu ar kitu lygiaverčiu  dokumentu). Į banko garantijos arba draudimo bendrovės laidavimo tekstą turi būti įtraukta nuostata, kad Šalių ginčai sprendžiami Lietuvos Respublikos teisės aktų nustatyta tvarka, Lietuvos Respublikos teismuose. Sutarties įvykdymo užtikrinimo vertė – 114 000,00 Eur. Nustatytu terminu nepateikus Lietuvos Respublikoje ar užsienyje registruoto banko garantijos arba draudimo bendrovės laidavimo rašto laikoma, kad Rangovas atsisakė sudaryti Sutartį.
46. Banko garantijos arba draudimo bendrovės laidavimo galiojimo terminas privalo būti ne trumpesnis kaip 30 (trisdešimt) kalendorinių dienų po galutinio Darbų perdavimo – priėmimo akto pasirašymo dienos. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas gali raštu pareikalauti Rangovo per 14 (keturiolika) dienų pateikti naują Sutarties įvykdymo užtikrinimą, tokiomis pačiomis sąlygomis, kaip ir ankstesnysis, o šio reikalavimo neįvykdžius – nutraukti Sutartį.
47.	Sutarčiai galiojant ilgiau kaip vienerius metus, Teikėjo pateikiamas Sutarties įvykdymo užtikrinimo dokumentas gali galioti trumpiau nei iki 30 (trisdešimt) kalendorinių dienų po Sutartyje numatyto vėliausio sutartinių įsipareigojimų vykdymo termino pabaigos, bet likus ne mažiau nei 20 (dvidešimt) kalendorinių dienų iki Sutarties įvykdymo užtikrinimo dokumento galiojimo termino pabaigos, tokio dokumento galiojimas privalo būti pratęstas. Šiuo atveju paskutinio Sutarties įvykdymo užtikrinimo dokumento galiojimo pratęsimo terminas turi būti lygus 47 punkte nurodytam terminui. Šiame punkte nurodyta tvarka Teikėjui nepratęsus Sutarties įvykdymo užtikrinimo dokumento galiojimo termino, Užsakovas įgyja teisę reikalauti sumokėti visą Sutarties įvykdymo užtikrinime nurodytą sumą.
48. Užsakovui gavus informacijos, jog banko išduota garantija arba draudimo bendrovės laidavimas nebeatitinka Sutartyje keliamų reikalavimų, Rangovas įsipareigoja per 14 (keturiolika) kalendorinių dienų nuo Užsakovo reikalavimo pateikti banko garantiją arba draudimo bendrovės laidavimą atitinkančią Sutarties reikalavimus.
49. Užsakovas gali pasinaudoti Sutarties įvykdymo užtikrinimu esant bet kuriai iš žemiau nurodytų aplinkybių: 
49.1.	Rangovas nevykdo savo įsipareigojimų pagal Sutartį;
49.2.	Rangovas laiku nevykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
49.3.	jei dėl bet kokių Rangovo veiksmų ar neveikimo Užsakovas patyrė nuostolius (įskaitant, bet neapsiribojant papildomomis išlaidomis ar kitais tiesioginiais nuostoliais).
50.	Sutarties įvykdymo užtikrinimas yra skirtas visų Rangovo sutartinių įsipareigojimų įvykdymui užtikrinti.
51.	Jei Sutartis yra nutraukiama dėl bet kokios priežasties, Sutarties įvykdymo užtikrinimas gali būti panaudotas bet kokiai iš Rangovo Užsakovui priklausančiai pinigų sumai susigrąžinti, o garantas dėl jokios priežasties negali užvilkinti mokėjimo pagal jį arba prieštarauti.
Užsakovas turi teisę atmesti Sutarties įvykdymo užtikrinimą, gavęs informaciją, kad Sutarties įvykdymą užtikrinantis asmuo tapo nemokus ar neįvykdė įsipareigojimų kitiems ūkio subjektams, ar netinkamai juos vykdė.


		VII. ATSISKAITYMAI IR MOKĖJIMAI

52. Atsiskaitymai vyksta per Užsakovo ir Rangovo sąskaitas bankuose eurais.
            53. Atsiskaitymo už atliktus Darbus pagrindas yra PVM sąskaita faktūra, atliktų darbų aktas (forma F-2 - Sutarties 1 priedas) bei darbų perdavimo – priėmimo aktas (forma F3 – Sutarties 2 priedas).
            54. Už atliktus Darbus Užsakovas atsiskaito su Rangovu pagal pateiktą PVM sąskaitą faktūrą, pervesdamas pinigus į Rangovo Sutarties rekvizituose nurodytą sąskaitą ne vėliau kaip per 60 (šešiasdešimt) kalendorinių dienų nuo Rangovo PVM sąskaitos faktūros gavimo dienos.

VIII. SUTARTIES ŠALIŲ ATSAKOMYBĖ

55. Šalys privalo tinkamai ir laiku vykdyti savo sutartines prievoles. Šalis, neįvykdžiusi netinkamai įvykdžiusi savo prievolę, privalo atlyginti kitai Šaliai šios patirtus nuostolius.
56. Užsakovo turtinė atsakomybė:
56.1.Užsakovas, šioje Sutartyje nustatytu laiku neatsiskaitęs su Rangovu, moka Rangovui 0,05 % delspinigių nuo neapmokėtos sumos dydžio už kiekvieną uždelstą atsiskaityti dieną.
57. Rangovo turtinė atsakomybė:
57.1. Rangovas atsako Užsakovui už nukrypimus nuo normatyvinių dokumentų bei šios Sutarties reikalavimų ir tokiu atveju Užsakovas turi teisę reikalauti iš Rangovo:
57.2. neatlygintinai pašalinti trūkumus per Užsakovo nustatytą terminą;
57.3. atlyginti Užsakovo patirtas trūkumų šalinimo išlaidas;
57.4. Rangovas, laiku neatlikęs Darbų ar nepašalinęs defektų, moka Užsakovui 0,05% nuo neatliktų Darbų kainos dydžio delspinigius už kiekvieną uždelstą dieną;
57.5. Rangovas atsako už žalą aplinkos apsaugai, atsiradusią Darbų atlikimo teritorijoje, jei tokia žala atsirado dėl Rangovo ar jo darbuotojų kaltų veiksmų ar jų įtakoje.

IX. SUTARTIES NUTRAUKIMAS PRIEŠ TERMINĄ

58. Sutartis prieš terminą gali būti nutraukta:
58.1. raštišku Šalių susitarimu;
58.2. vienašališku Užsakovo sprendimu, jeigu Rangovas nevykdo ar vykdo netinkamai savo prisiimtus, šioje Sutartyje numatytus, įsipareigojimus ir tai yra esminis Sutarties pažeidimas; 
58.3. vienašališku Rangovo sprendimu, jei Užsakovas vykdo netinkamai savo prisiimtus, šioje Sutartyje numatytus, įsipareigojimus ir tai yra esminis Sutarties pažeidimas; 
58.4. Užsakovas turi teisę vienašališkai nutraukti sutartį, jeigu Rangovas bankrutuoja arba nepajėgia vykdyti sutartinių įsipareigojimų ir Užsakovui pareikalavus, nepateikia patikimų įrodymų dėl įmanomo šių įsipareigojimų vykdymo ateityje; 
58.5. Užsakovas gali vienašališkai nutraukti Sutartį, jeigu Sutarties keitimo galiojimo laikotarpiu ji buvo pakeista pažeidžiant Lietuvos Respublikos Viešųjų pirkimų įstatymo 89 straipsnio nuostatas;
58.6 jei paaiškėja, kad Rangovas turėjo būti pašalintas pagal Lietuvos Respublikos Viešųjų pirkimų įstatymo numatytus pagrindus, Užsakovas vienašališku sprendimu gali nutraukti Sutartį;
58.7 vienašališku Užsakovo sprendimu, jeigu paaiškėja, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
59. Vienašališką sprendimą dėl Sutarties nutraukimo galima priimti tik raštu informavus apie tai kitą Sutarties Šalį ne vėliau kaip prieš 10 (dešimt) kalendorinių dienų.
60. Jei Sutartis nutraukiama dėl Rangovo kaltės, nuostoliai ar išlaidos išieškomi išskaičiuojant juos iš Rangovui mokėtinų sumų.
61. Sutartis gali būti nutraukta ir šioje Sutartyje nurodytais atvejais bei kitais Lietuvoje galiojančiais teisės aktų nustatytais atvejais ir tvarka.
X. NENUGALIMOS JĖGOS APLINKYBĖS (force majeure)
62. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
63. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
64. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
XI. KITOS SUTARTIES SĄLYGOS
65. Vykdydamos šią Sutartį, Šalys vadovaujasi Lietuvos Respublikos įstatymais, kitais normatyviniais aktais, šios Sutarties sąlygomis bei šios Sutarties papildymais ir priedais.
66. Šioje Sutartyje neaptarti klausimai sprendžiami Lietuvos Respublikos civilinio kodekso nustatyta tvarka.
67. Ginčai tarp Sutarties Šalių sprendžiami derybomis arba Lietuvos Respublikos įstatymų nustatyta tvarka.
68. Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis. 
69. Neesminės Sutarties sąlygos gali būti keičiamos, pasikeitus aplinkybėms, kai:
69.1. tos aplinkybės atsiranda arba Šaliai tampa žinomos po Sutarties sudarymo;
69.2. tų aplinkybių atsiradimo Šalis pasiūlymo pateikimo ar Sutarties sudarymo metu negalėjo
protingai numatyti;
69.3. tų aplinkybių Šalis negalėjo kontroliuoti;
69.4. Šalis nebuvo prisiėmusi tų aplinkybių atsiradimo rizikos.
70. Techninio pobūdžio Sutarties pakeitimai (pavyzdžiui, Sutarties Šalių rekvizitai, klaidos), kurie visiškai nedaro įtakos Šalių tarpusavio įsipareigojimų turinio pasikeitimui, galimi abipusiu Šalių susitarimu.
71. Sutarties Šalys gali būti keičiamos išimtinais atvejais, kai dėl vidinio Sutarties Šalies persitvarkymo jos teises ar pareigas perima kitas ūkio subjektas (pavyzdžiui, Rangovas veiklą, su kuria susijęs Sutarties objektas, perduoda savo įsteigtai dukteriniai įmonei, kai jis valdo šią įmonę šimtu procentų ir užtikrina, kad lieka solidariai atsakingas už sutartinių įsipareigojimų įvykdymą).
72. Sutarties pakeitimas, neturintis įtakos esminėms Sutarties sąlygoms turi būti parengtas raštu, įformintas kaip Sutarties pakeitimas ir sudarytas tomis pačiomis sąlygomis kaip Sutartis. Jei Sutarties pakeitimą inicijuoja Rangovas, jis turi raštu kreiptis į Užsakovą dėl Sutarties keitimo likus ne mažiau kaip 14 (keturiolika) kalendorinių dienų iki numatomo Sutarties pakeitimo įsigaliojimo, išskyrus atvejus, kai Rangovas pateikia pakankamus motyvus, o Užsakovas pritaria aukščiau minėto termino sutrumpinimui. Bet kokiu atveju Rangovas turi pateikti aiškinamąjį raštą dėl planuojamo Sutarties pakeitimo.
73. Šalys įsipareigoja apie rekvizituose nurodytų duomenų pasikeitimus viena kitą informuoti ne vėliau kaip per 3 (tris) darbo dienas nuo tokių pasikeitimų dienos.
74. Visi pranešimai, prašymai, rašytiniai reikalavimai ar kiti dokumentai pagal šią Sutartį turi būti siunčiami rekvizituose nurodytais adresais. Toks išsiuntimas laikomas tinkamu šiame punkte nurodytų dokumentų įteikimu.
75. Šalys pareiškia, kad jos yra teisėtai veikiantys ūkio subjektai, gali sudaryti šią Sutartį ir tinkamai vykdyti prisiimtus įsipareigojimus.
76. Šalys įsipareigoja ir garantuoja, kad asmuo, pasirašantis šią Sutartį jo vardu, yra tinkamai įgaliotas ją pasirašyti.
Sutarties Šalys pareiškia, kad perskaitė Sutartį, suprato jos turinį, padarinius ir ją pasirašė kaip dokumentą, atitinkantį jų valią ir tikslus.
77. Ši Sutartis sudaryta lietuvių kalba, elektroninėmis priemonėmis.
78. Užsakovo paskirti asmenys:
78.1. asmuo atsakingas už Sutarties vykdymą: Rita Bučionienė, Ūkio skyriaus vyriausioji specialistė, tel. +370 658 23 524, el. p. rita.bucioniene@kalvarija.lt
78.2.______________________________________________________________________
79.  Priedai:
1. Atliktų darbų aktas - 1 priedas;
     2. Atliktų darbų pažyma F3 – 2 priedas;
3. Trišalis susitarimas dėl subrangos vykdymo – 3 priedas.
4. Pasiūlymas, 4 priedas.
XII. ŠALIŲ REKVIZITAI IR PARAŠAI
	Užsakovas

Kalvarijos savivaldybės administracija
Laisvės g. 2, Kalvarija
Įstaigos kodas 188751268
A/s LT687300010093071302	
AB bankas „Swedbank“
Banko kodas 73000
Tel. +370 648 09 009
El. p. priimamasis@kalvarija.lt 


Kalvarijos savivaldybės 
administracijos direktorius 

Tiekėjo pavadinimas
Adresas
Juridinio asmens kodas
PVM mokėtojo kodas
Banko sąskaitos Nr.

El. p.

Atstovo vardas, pavardė

Sutarties 3 priedas 
„Trišalio susitarimo su subrangovu forma”

TRIŠALIS SUSITARIMAS SU SUBRANGOVU
DĖL TIESIOGINIO ATSISKAITYMO NR. ___

[data, vieta]

[Užsakovo pavadinimas] (Užsakovas), atstovaujamas [pareigos, vardas, pavardė], veikiančio pagal [atstovavimo pagrindas], 

[Rangovo pavadinimas] (Rangovas), atstovaujamas [pareigos, vardas, pavardė], veikiančio pagal [atstovavimo pagrindas]), ir 

[Subrangovo pavadinimas] (Subrangovas), atstovaujamas [pareigos, vardas, pavardė], veikiančio pagal [atstovavimo pagrindas], 

visi kartu vadinami Šalimis, o kiekvienas atskirai – Šalimi,
atsižvelgdami į tai, kad: 
(A) Užsakovas ir Rangovas sudarė Sutartį;
(B) Rangovas perdavė Subrangovui dalį Sutarties vykdymo, t.y. Darbus; 
(C) Subrangovas pateikė Užsakovui prašymą tiesiogiai atsiskaityti su juo už Darbus; 
(D) Pagal Sutarties sąlygų 14 skyrių už atliktus Darbus Užsakovas atsiskaito su Rangovu pagal pateiktą PVM sąskaitą faktūrą, pervesdamas pinigus į Rangovo Sutarties rekvizituose nurodytą sąskaitą ne vėliau kaip per 60 (šešiasdešimt) kalendorinių dienų;
(E) delspinigiai už pavėluotus mokėjimus pagal Sutartį yra 0,05% nuo neapmokėtos sumos dydžio už kiekvieną uždelstą atsiskaityti dieną;
sudaro šį Susitarimą:

1. Susitarimo objektas
1.1. Užsakovas įsipareigoja Susitarime nurodytomis sąlygomis ir tvarka tiesiogiai atsiskaityti su Subrangovu už atliktus Darbus. 
1.2. Šiuo Susitarimu yra įgyvendinamos Sutarties sąlygos. Jokios šio Susitarimo nuostatos neturi būti aiškinamos kaip pakeičiančios Sutarties sąlygas arba joms prieštaraujančios.
2. Sąvokos
2.1. Šiame Susitarime didžiąja raide rašomos sąvokos turi žemiau nurodytas reikšmes:

2.1.1. Susitarimas – šis Trišalis susitarimas su Subrangovu dėl tiesioginio atsiskaitymo;
2.1.2. Sutartis – 20_ m. _________ d. Statybos rangos sutartis Nr. ____, kurią sudarė Užsakovas ir Rangovas dėl [Sutarties pavadinimas];
2.1.3. Darbai – darbai ir (arba) paslaugos, kuriuos Rangovas įsipareigojo atlikti pagal Sutartį ir kurių vykdymą (teikimą) perdavė Subrangovui;
2.1.4. Atliktų darbų aktas – dokumentas, kurį Rangovas privalo parengti pagal Sutartyje pateiktą formą ir kuriame Rangovas nurodo Darbus, atliktus pagal Sutartį per ataskaitinį laikotarpį, jų kiekius bei vertes ir kurio pagrindu Rangovas prašo Užsakovo sumokėti už Darbus, atliktus per ataskaitinį laikotarpį;
2.1.5. Pažyma apie atliktų darbų vertę – dokumentas, kurį Rangovas privalo parengti pagal Sutartyje pateiktą formą ir kuriame Rangovas nurodo Darbų, atliktų pagal Sutartį per ataskaitinį laikotarpį, taip pat atliktų nuo Sutarties vykdymo pradžios iki ataskaitinio laikotarpio pabaigos, bendras vertes ir kurio pagrindu Rangovas prašo Užsakovo sumokėti už Darbus, atliktus per ataskaitinį laikotarpį.
3. Atsiskaitymų tvarka
3.1. Kai Subrangovas atlieka ataskaitinio laikotarpio Darbus, Rangovas privalo patikrinti Subrangovo atliktus Darbus ir į ataskaitinio laikotarpio Atliktų darbų aktą įtraukti tinkamai atliktus Darbus. 
3.2. Atliktų darbų akto pagrindu Rangovas privalo pagal Sutarties reikalavimus parengti Pažymą apie atliktų darbų vertę, joje išskirti Subrangovui mokėtiną sumą ir pateikti Subrangovui pasirašyti (arba gauti atskirą Subrangovo rašytinį patvirtinimą dėl Subrangovui mokėtinos sumos dydžio). Subrangovui mokėtina suma turi būti nurodyta eurais be PVM ir turi būti išskirta mokėtino Subrangovui PVM suma bei atvirkštinio apmokestinimo PVM suma (jeigu taikoma). 
3.3. Po to, kai Užsakovas gauna Atliktų darbų aktą ir Pažymą apie atliktų darbų vertę (su Subrangovo rašytiniu patvirtinimu, jeigu reikalingas), Užsakovas privalo per Sutartyje nustatytą terminą pasirašyti Atliktų darbų aktą bei Pažymą apie atliktų darbų vertę ir grąžinti juos Rangovui arba pateikti Rangovui rašytinį motyvuotą nepritarimą pateiktiems dokumentams ar jų daliai. Užsakovas turi teisę atsisakyti pasirašyti Pažymą apie atliktų darbų vertę, be kita ko, dėl to, kad joje nurodyta Subrangovui mokėtina suma nesutampa su Subrangovo patvirtinimu arba jeigu Rangovas nevykdo šio Susitarimo 3.10 punkto.
3.4. Po to, kai Rangovas gauna Užsakovo pasirašytus Atliktų darbų aktą ir Pažymą apie atliktų darbų vertę, Rangovas privalo Sutartyje nustatyta tvarka ir per Sutartyje nustatytą terminą pateikti Užsakovui elektroninę sąskaitą faktūrą visai mokėtinai sumai, nurodytai Pažymoje apie atliktų darbų vertę. Subrangovas neturi teisės išrašyti sąskaitų faktūrų už Darbus tiesiogiai Užsakovui.
3.5. Užsakovo prievolė sumokėti už Darbus atsiranda tik įvykus visoms aukščiau aprašytoms sąlygoms, kurių paskutinioji turi būti gavimas Rangovo sąskaitos faktūros.
3.6. Tuo momentu, kai atsiranda Užsakovo prievolė sumokėti už Darbus, laikoma, kad Subrangovas ir Rangovas įgyja solidarią reikalavimo teisę gauti iš Užsakovo, o Rangovas ir Užsakovas įgyja solidarią prievolę sumokėti Subrangovui apmokėjimą už Darbus, lygų Pažymoje apie atliktų darbų vertę nurodytai Subrangovui mokėtinai sumai.
3.7. [bookmark: _heading=h.30j0zll][bookmark: _Ref83726395]Užsakovas privalo per Sutartyje nustatytą terminą nuo Rangovo sąskaitos faktūros gavimo pervesti:
3.7.1. Subrangovui mokėtiną sumą, nurodytą Pažymoje apie atliktų darbų vertę, į Subrangovo banko sąskaitą, nurodytą šiame Susitarime;
3.7.2. likusią Rangovui mokėtiną sumą, nurodytą Pažymoje apie atliktų darbų vertę, į Rangovo banko sąskaitą, nurodytą Sutartyje.
3.8. Po to, kai Užsakovas sumoka Subrangovui Pažymoje apie atliktų darbų vertę nurodytą Subrangovui mokėtiną sumą arba jos dalį, Užsakovo prievolė, lygi sumokėtos sumos dydžiui, pasibaigia, taip pat pasibaigia Rangovo prievolė Subrangovui, lygi sumokėtos sumos dydžiui.
3.9. Nei Subrangovas, nei Rangovas neturi teisės reikalauti įvykdyti Užsakovo prievolę pagal Susitarimo 3.7 punktą, kol nesuėjo prievolės įvykdymo terminas.
3.10. [bookmark: _heading=h.1fob9te][bookmark: _Ref83728293]Tuo atveju, jeigu Užsakovas Subrangovui mokėtiną sumą, nurodytą Pažymoje apie atliktų darbų vertę, per klaidą perveda į Rangovo banko sąskaitą, Rangovas privalo nedelsdamas sumokėti šią sumą Subrangovui ir pateikti Užsakovui tokio sumokėjimo įrodymus.
3.11. Užsakovas turi teisę pareikšti Rangovo solidariajam reikalavimui visus atsikirtimus, kylančius iš Užsakovo ir Rangovo teisinių santykių, tarp jų – sulaikyti mokėjimus, daryti įskaitymus pagal Sutartį, tokius kaip įskaityti Rangovo grąžintiną avansą, Rangovo mokėtinas netesybas, Rangovo mokėtinas Užsakovo išlaidų kompensacijas, sumažinti Sutarties kainą (bet tuo neapsiribojant). Tokiu atveju Užsakovas privalo informuoti Subrangovą apie Rangovui pareikštus atsikirtimus ir jų piniginę sumą ir tuomet Subrangovas nebegali reikalauti, kad Užsakovas vykdytų jam mokėjimo prievolę tokiai pačiai sumai.
3.12. Visi mokėjimai pagal Susitarimą atliekami eurais. Tarptautiniai mokėjimo pavedimai iš Lietuvos į kitą šalį yra daromi gavėjo sąskaita.
3.13. Už pavėluotus mokėjimus pagal Susitarimą mokančioji Šalis privalo sumokėti gaunančiajai Šaliai Sutartyje nustatyto dydžio delspinigius, nurodytus Susitarimo preambulėje.
3.14. Rangovo nemokumas ar bankroto bylos iškėlimas nepanaikina Subrangovo solidarios reikalavimo teisės, kylančios iš šio Susitarimo.
4. Užsakovo reikalavimo teisė į Subrangovą
Šiuo Susitarimu Užsakovas įgyja tokią pačią reikalavimo teisę į Subrangovą dėl jo atliktų Darbų kokybės ir defektų šalinimo, kokią turi Rangovas.
5. [bookmark: _heading=h.3znysh7][bookmark: _Ref4369032]Šalių pareiškimai ir garantijos
5.1. [bookmark: _heading=h.2et92p0][bookmark: _Ref67151995]Kiekviena iš Šalių pareiškia ir garantuoja kitoms Šalims, kad:
5.1.1. Šalis yra tinkamai įsteigta ir teisėtai veikia pagal įsteigimo valstybės įstatymus; Šalis yra veikiantis juridinis asmuo, kuris nėra reorganizuojamas ar likviduojamas, jam nėra suteiktas joks specialus statusas, kuris Šalies galimybes vykdyti savo prievoles sietų su specialių leidimų, sutikimų gavimu ar tam tikrų sąlygų įvykdymu;
5.1.2. yra teisėtai priimti ir galioja visi būtini sprendimai, gauti leidimai bei sutikimai, taip pat teisėtai atlikti ir galioja kiti teisiniai veiksmai, reikalingi Susitarimo sudarymui, galiojimui ir vykdymui; 
5.1.3. sudarydama Susitarimą, Šalis neviršija savo kompetencijos ir nepažeidžia jai taikomų įstatymų, kitų privalomų teisės aktų, teismo ar arbitražo teismo sprendimų, administracinių aktų, sutarčių ar kitų prievolių pagal taikomą privatinę teisę, viešąją teisę, Europos Sąjungos teisę arba tarptautinę teisę;
5.1.4. Šalies atstovas turi visus reikiamus įgaliojimus sudaryti ir įvykdyti Susitarimą; Šalies atstovas, sudarydamas ir pasirašydamas Susitarimą, nepažeidžia Šalies įstatų ir kitų vidaus dokumentų, Šalies valdymo ir kitų organų ir/ar kreditorių teisių ir teisėtų interesų, sudarydamas Susitarimą jis Šalies ir Šalies organų narių, kreditorių atžvilgiu veikia sąžiningai ir protingai;
5.1.5. Šalis įvertino visas aplinkybes, turinčias esminės reikšmės Susitarimo sudarymui ir jo vykdymui; nė viena iš Susitarime nurodytų sąlygų ir aplinkybių neturi neigiamos įtakos Šalies valiai sudaryti Susitarimą tokiomis sąlygomis, kurios nurodytos Susitarime, ir vykdyti iš Susitarimo kylančius įsipareigojimus;
5.1.6. Susitarimas sudaromas vadovaujantis sąžiningumo, protingumo, teisingumo ir Šalių lygiateisiškumo principais, nenaudojant apgaulės ar spaudimo. Šalys atskleidė viena kitai visą joms žinomą informaciją, turinčią esminės reikšmės Susitarimo sudarymui ir jo vykdymui;
5.1.7. visi Šalies pareiškimai ir garantijos yra išsamūs ir nepalieka nutylėtų jokių aplinkybių, kurios darytų šiuos pareiškimus ar garantijas neteisingais.
6. Nenugalima jėga (force majeure)
6.1. Šalis nėra laikoma atsakinga už bet kokių įsipareigojimų pagal Susitarimą neįvykdymą ar dalinį neįvykdymą, jeigu Šalis įrodo, kad tai įvyko dėl aplinkybių, kurių Šalis negalėjo kontroliuoti ir protingai numatyti Susitarimo sudarymo metu, ir negalėjo užkirsti kelio šių aplinkybių ar jų pasekmių atsiradimui bei nebuvo prisiėmusi tokių aplinkybių atsiradimo rizikos. 
6.2. Esant nenugalimos jėgos aplinkybėms, Šalys teisės aktuose nustatyta tvarka yra atleidžiamos nuo netesybų mokėjimo ir nuostolių atlyginimo už Susitarime numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas atitinkamai pratęsiamas.
6.3. Šalis, prašanti ją atleisti nuo atsakomybės, privalo pranešti kitoms Šalims raštu apie nenugalimos jėgos aplinkybes nedelsiant, bet ne vėliau kaip 7 kalendorines dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitoms Šalims atitinkamą pranešimą, kai išnyksta įsipareigojimų nevykdymo pagrindas.
6.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitoms Šalims žalą, kurią šios patyrė dėl laiku nepateikto pranešimo arba dėl to, kad nebuvo jokio pranešimo.
6.5. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams. 
6.6. Nenugalimos jėgos aplinkybės nesudaro pagrindo nė vienai Šaliai nutraukti Susitarimą.
7. Ginčų nagrinėjimo tvarka
7.1. Bet kokie ginčai, nesutarimai ar reikalavimai, kylantys iš Susitarimo arba susiję su Susitarimu, jo pažeidimu, nutraukimu ar galiojimu, visų pirma privalo būti sprendžiami derybomis tarp Šalių vadovų.
7.2. Bet kuri Šalis gali inicijuoti ginčą, išsiųsdama pretenziją kitos Šalies vadovui su kopija trečiajai Šaliai. Pretenzijoje turi būti nurodyta, kad ji teikiama pagal šį straipsnį.
7.3. Šalys turi nedelsdamos suteikti visų Šalių vadovams visą informaciją, kurios, nagrinėjant ginčą, gali prireikti Šalių vadovams, kad jie galėtų priimti sprendimą kilusiame ginče. 
7.4. Šalių vadovai turi susitarti dėl ginčo išsprendimo. Šalių vadovų priimtas bendras sprendimas bus privalomas Šalims ir Šalys privalės nedelsdamos jį vykdyti.
7.5. Jeigu Šalys taikiai neišsprendžia ginčo per 30 dienų (arba per kitą Šalių sutartą terminą) po to, kai Šalis gauna kitos Šalies pretenziją pagal šį straipsnį, arba jeigu viena iš Šalių nevykdo Šalių vadovų sprendimo, arba jeigu nepradedamos Šalių vadovų derybos, Šalys privalo bandyti išspręsti ginčą mediacijos būdu.
7.6. Bet kuri Šalis turi teisę inicijuoti mediacijos procedūrą, išsiųsdama atitinkamą pranešimą kitos Šalies vadovui su pasiūlymu dėl mediatoriaus kandidatūros (ar kelių alternatyvių kandidatūrų), su kopija trečiajai Šaliai. Šalys turi raštu susitarti dėl mediatoriaus kandidatūros kaip galima greičiau, bet ne vėliau nei per 21 dieną po to, kai Šalis gauna kitos Šalies pranešimą su pasiūlymu dėl mediatoriaus kandidatūros. 
7.7. [bookmark: _heading=h.tyjcwt][bookmark: _Hlk4719129][bookmark: _Hlk4719101]Jeigu Šalys per nustatytą terminą nesusitaria dėl mediatoriaus kandidatūros, arba neišsprendžia ginčo mediacijos būdu (nesudaro taikos sutarties) per 90 dienų (arba per kitą Šalių sutartą terminą) po to, kai Šalys raštu susitaria dėl mediatoriaus kandidatūros, arba jei Šalis nevykdo Šalių sudarytos taikos sutarties, tuomet toks ginčas, nesutarimas ar reikalavimas, kylantis iš šio Susitarimo arba susijęs su juo, ar jo pažeidimu, nutraukimu arba negaliojimu, yra galutinai sprendžiamas Lietuvos Respublikos teisme. 
7.8. Kilę ginčai nesudaro pagrindo Šalims atsisakyti vykdyti savo prievoles pagal Susitarimą arba sustabdyti jų vykdymą.
8. Bendravimo tvarka
8.1. Tais atvejais, kai Susitarimas ar taikomi teisės aktai numato, jog Šalys turi pateikti viena kitai pranešimus, prašymus, reikalavimus ar pretenzijas, šie dokumentai turi būti įforminti raštu, pasirašyti kvalifikuotu elektroniniu parašu ir siunčiami kitoms Šalims elektroniniu paštu, nurodytu šiame Susitarime, arba turi būti pasirašyti ranka ir įteikti kitoms Šalims asmeniškai pasirašytinai, arba siunčiami paštu registruotu laišku su patvirtinimu apie laiško įteikimą, arba pristatomi kurjerio su patvirtinimu apie laiško įteikimą tų Šalių adresais, nurodytais šiame Susitarime. 
8.2. Visais kitais einamaisiais Susitarimo vykdymo klausimais Šalys gali susirašinėti elektroniniais laiškais arba kita sutarta forma keistis elektroniniais laiškais ir skaitmeniniais failais, tačiau turi būti užtikrinama galimybė identifikuoti laiško ar kito dokumento siuntėją bei išsiuntimo laiką ir turi būti technologiniais sprendiniais užtikrinta turinio apsauga. 
8.3. Jeigu Šalis raštu praneša kitoms Šalims apie savo naujus kontaktinius duomenis, tai po to, kai kitos Šalys gauna tokį pranešimą, jos visus remiantis Susitarimu siunčiamus pranešimus ir informaciją turi siųsti pagal naujuosius kontaktinius duomenis. Jei Šalis nepraneša apie kontaktinių duomenų pasikeitimą arba kol kitos Šalys negauna tokio pranešimo, pranešimo išsiuntimas pagal paskutinius Šaliai žinomus kontaktinius duomenis laikomas tinkamu.
8.4. Šalys įsipareigoja atsakyti į kitos Šalies pranešimus, prašymus, reikalavimus, pretenzijas ar kitus laiškus nedelsiant, bet ne vėliau kaip per 5 darbo dienas nuo dokumento gavimo, jeigu pačiame dokumente ar laiške nenurodyta vėlesnė data. Šalys gali pateikti atsakymą per ilgesnį terminą, jeigu toks terminas objektyviai reikalingas ir Šalis apie tai informuoja kitą Šalį, nurodydama priežastis, nedelsiant po to, kai gauna dokumentą arba laišką.
8.5. Jeigu pranešimas yra įteikiamas asmeniškai, arba siunčiamas paštu, ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną.
8.6. Jeigu pranešimas siunčiamas el. paštu, laikoma, kad gavėjas jį gavo kitą darbo dieną. Darbo diena laikoma bet kuri metų diena, išskyrus šeštadienį, sekmadienį ir Lietuvos valstybines šventes.
9. Baigiamosios nuostatos
9.1. Susitarimas laikomas sudarytu ir įsigalioja, kai jį pasirašo visos Šalys (kai jį pasirašo paskutinioji Šalis), įskaitant kai Šalių atstovai Susitarimą pasirašo kvalifikuotais elektroniniais parašais.
9.2. Šis Susitarimas negali būti nutrauktas tol, kol Rangovas turi reikalavimo teises į Subrangovą dėl jo atliktų Darbų kokybės ir defektų šalinimo.
9.3. Susitarimo sudarymui, vykdymui ir aiškinimui taikoma Lietuvos Respublikos teisė.
9.4. Susitarimas jo galiojimo laikotarpiu gali būti keičiamas tik visų Šalių rašytiniu susitarimu. 
9.5. Jeigu teismas pripažįsta bet kurią iš šio Susitarimo nuostatų negaliojančia ar neįgyvendinama, kitos Susitarimo nuostatos lieka pilnai galioti. Bet kuri šio Susitarimo nuostata, kuri yra pripažinta tik dalinai negaliojančia ar neįgyvendinama, galioja tiek, kiek ji nėra pripažinta negaliojančia ar neįgyvendinama. Tokiu atveju Šalys susitaria kuo skubiau sudaryti papildomą susitarimą, kuriuo minėtoji nuostata Šalių būtų nedelsiant pakeista nauja teisės aktų reikalavimus atitinkančia nuostata, pagal turinį, prasmę ir tikslą kaip galima artimesne tokiai negaliojančiai ar neįgyvendinamai nuostatai.
9.6. Nuo šio Susitarimo sudarymo dienos Šalys privalo viena kitai pateikti operatyvius rašytinius pranešimus apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti šį Susitarimą ar sąlygoti jo pažeidimą. 
9.7. Susitarimas sudaromas trimis egzemplioriais, po vieną kiekvienai Šaliai. Susitarimo autentiškumas patvirtinamas ant kiekvieno Susitarimo lapo kiekvienos Šalies įgaliotų asmenų parašais arba Susitarimas pasirašomas Šalių vadovų (arba jų įgaliotų atstovų) kvalifikuotais elektroniniais parašais.
9.8. Šalys savo parašais ant Susitarimo patvirtina, kad Susitarimą atidžiai perskaitė, išsiaiškino ir suprato jo turinį ir pasekmes bei priėmė jį kaip atitinkantį jų ketinimus ir tikslus.
10. Šalių kontaktiniai duomenys
	[Užsakovo pavadinimas]
Registruota Lietuvos Respublikos juridinių asmenų registre, registro tvarkytojas – VĮ Registrų centras
Kodas [...]
PVM kodas [...]
Adresas korespondencijai
[...]
Atstovo mob. tel. [...]
Atstovo el. p. [...]
Banko sąskaitos Nr. [...]
[...] banke, SWIFT kodas [...]




	[Rangovo pavadinimas]
Registruota [registro pavadinimas], registro tvarkytojas – [registro tvarkytojo pavadinimas]
Kodas [...]
PVM kodas [...]
Adresas korespondencijai
[...]
Atstovo mob. tel. [...]
Atstovo el. p. [...]
Banko sąskaitos Nr. [...]
[...] banke, SWIFT kodas [...]




	[Subrangovo pavadinimas]
Registruota [registro pavadinimas], registro tvarkytojas – [registro tvarkytojo pavadinimas]
Kodas [...]
PVM kodas [...]
Adresas korespondencijai
[...]
Atstovo mob. tel. [...]
Atstovo el. p. [...]
Banko sąskaitos Nr. [...]
[...] banke, SWIFT kodas [...]







